Vaidminas
Vaidminas – upė Mažeikių rajone; Ašvos dešinysis intakas (Ventos baseinas). Upė prasideda į pietus nuo Duobgirių kaimo, Karaliaučiaus miško pakraštyje. Teka daugiausia laukais į vakarus, šiaurės vakarus, kerta geležinkelį. Įteka į Ašvą 7,7 km nuo jos žiočių. Intakai: Ringis (kairysis), Varupis (dešinysis). Gyvenvietės prie Vaidmino: Duobgiriai, Stumbrai, Tulnikiai. Pasak A. Vanago, upėvardis gali būti susijęs su liet. vaidas „vaiduoklis, šmėkla, pamėklė“, vaidentis „tariamai rodytis dvasioms, vaiduokliams“.